Official Journal L 069 , 20/03/1993 P. 0007 - 0008

Finnish special edition: Chapter 3 Volume 48 P. 0240

Swedish special edition: Chapter 3 Volume 48 P. 0240



Ir-Regolament tal-Kunsill (KEE) Nru No 638/93 tas-17 ta’ Marzu 1993 li jemenda r-Regolament (KEE) Nru 1035/72 dwar l-organizazzjoni komuni tas-suq fil-frott u ħxejjex u r-Regolament (KEE) Nru 827/68 dwar l-organizazzjoni komuni tas-suq f’ċerti prodotti elenkati fl-Anness II li jinsab mat-Trattat IL-KUNSILL TAL-KOMUNITAJIET EWROPEJ, Wara li kkunsidra t-Trattat li jwaqqaf il-Komunità Ekonomika Ewropea, u b’mod partikolari l-Artikolu 43 tiegħu, Wara li kkunsidra l-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi l-iżvilupp tal-produzzjoni tal-Komunità ta’ prodotti bħall-ananas, l-avokado, l-mang u guavas b’mod partikolari bl-Adeżjoni ta’ Spanja u l-Portugall, u t-tkabbir fil-kummerċ f’dawk il-pajjiżi jagħmluha xieraq li dawk il-prodotti jkunu inklużi fl-iskop tar-Regolament (KEE) Nru 1035/72 [4]; Billi l-banana imkabbra fis-serrer ma kinitx inkluża fir-Regolament dwar l-organizzazzjoni komuni tas-suq fil-banana minħabba n-natura tagħhom; billi l-banana imkabbra fis-serer għandha tkun koperta b’organizzazzjoni tas-suq b’effett mill-1 ta’ Jannar 1993; billi jidher xieraq li jkunu inklużi fl-organizzazzjoni komuni tas-suq tal-frott u l-ħxejjex; Billi l-inklużjoni ta’ l-avokado, l-guavas, l-mang u l-mangosteens fil-lista ta’ prodotti koperti bir- Regolament (KEE) Nru 1035/72 timplika t-tneħħija tagħhom mir-Regolament (KEE) Nru 827/68 [5]; billi l-Anness li jinsab ma’ dak ir-Regolament għandu jiġi hekk emendat; Billi r-Regolament (KEE) Nru 1035/72 jipprovdi li l-Istati Membri jistgħu japplikaw restrizzjonijiet kwantitattivi nazzjonali fir-rigward ta’ frott u ħxejjex skond il-kondizzjonijiet stipulati fl-Anness III hemm mehmuż; billi dawk il-miżuri huma inkompatibbli mas-Suq Komuni kompletat fl-1 ta’ Jannar 1993; billi dawn id-dispożizzjonijiet għandhom għalhekk ikunu mħassra; Billi għandha ssir dispożizzjoni, fir-rigward ta’ certu prodotti li huma sensittivi u li huma importati fi kwantitajiet relattivament kbar, dwar il-possibbiltà li titwaqqaf sistema ta’ liċenzjar ta’ l-importazzjoni; billi, biex ikun żgurat li t-tħaddim ta’ din is-sistema jkun limitat bl-aktar mod effettiv, dispożizzjonijiet għandhom isiru għall-introduzzjoni ta’ din is-sistema li tkun suġġetta għall-proċeduri tal-Kumitat ta’ Ġestjoni; Billi, biex ikun żgurat it-tħaddim tajjeb ta’ din is-sistema, għandha ssir dispożizzjoni biex l-għoti tal-liċenzji ta’ importazzjoni jkunu akkumpanjati b’garanzija li tiggarantixxi l-operat ta’ l-importazzjoni matul il-perjodu ta’ validità tal-liċenzji, ADOTTA DAN IR-REGOLAMENT: L-Artikolu 1 Ir-Regolament (KEE) Nru 1035/72 huwa b’dan emendat kif ġej: 1. Il-prodotti li ġejjin għandhom jiżdiedu mat-tabella fl-Artikolu 1(2): "Kodiċi NM | Deskrizzjoni | ex080300 | Banana mkabbra fis-serer | 08043000 | Ananas | 080440 | Avokado | 08045000 | Guavas, mang and mangosteens" | 2. It-tieni subparagrafu ta’ l-Artikolu 22(1), l-Artikolu 22(2) u l-Anness III (il-lista speċifikata fl-Artikolu 22) għandhom jitħassru. 3. L-Artikolu li ġej għandu jiddaħħal: "L-Artikolu 22b 1. Sistema ta’ liċenzji ta’ importazzjoni tista’ tiġi introdotta, skond il-proċedura stabbilita fl-Artikolu 33, fir-rigward ta’ prodott wieħed jew iktar elenkati fit-tabella ta’ l-Artikolu 1(2), bl-iskop li tkun tista’ tkejjel il-progress tagħhom fis-suq. F’dawk il-każi fejn l-ewwel subparagrafu jkun applikat, il-liċenzja għandha tinħareġ mill-Istati Membri lil kull parti interessata li titfa’ applikazzjoni għaliha, indipendentement minn fejn dik il-parti tkun imwaqqfa fil-Komunità. Il-ħruġ tal-liċenżja għandu jkun suġġett li ssir garanzija li tiggarantixxi li l-importazzjoni għandha sseħħ matul il-perjodu tal-validità tal-liċenzja. Il-liċenzji għandhom ikunu validi mal-Komunità kollha. 2. Il-lista ta’ prodotti li dwarhom huma meħtieġa liċenzji ta’ importazzjoni u xi regoli dettaljati oħra għat-tħaddim ta’ dan l-Artikolu għandhom jiġu stabbiliti skond il-proċedura msemmija fl-ewwel subparagrafu ta’ paragrafu 1." L-Artikolu 2 Il-prodotti elenkati hawn taħt huma rtirati mill-Anness li jinsab mar-Regolament (KEE) Nru 827/68: — 080440 | Avokado, | — 08045000 | Guavas, mang u mangosteens. | L-Artikolu 3 Dan ir-Regolament għandu jidħol fis-seħħ fil-jum tal-publikazzjoni tiegħu fil-Ġurnal Uffiċjali tal-Komunitajiet Ewropej. Għandu jibda jgħodd mill-1 ta’ Jannar 1993. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fis-17 ta’ Marzu 1993. Għall-Kunsill Il-President B. Westh [1] ĠU C 307, tal-25.11.1992, p. 10. [2] Opinjoni mwassla fit-12 ta’ Marzu 1993 (għadha mhix ippubblikata fil-Ġurnal Uffiċjali). [3] ĠU C 73, tal-15.3.1993, p. 78. [4] ĠU L 118, ta’ l-20.5.1972, p. 1. Regolament kif l-aħħar emendat bir-Regolament (EEC) Nru 1754/92 (ĠU L 180, ta’ l-1.7.1992, p. 23). [5] ĠU L 151, tat-30.6.1968, p. 16. Regolament kif l-aħħar emendat bir-Regolament (EEC) Nru 789/89 (ĠU L 85, tat-30.3.1989, p. 3). --------------------------------------------------